ഡിഫന്സ് വളന്റിയറുടെ ക്രൂരകൊലപാതകം: ബലാത്സംഗം നടന്നെന്ന് കുടുംബം, സുപ്രീം കോടതിയെ സമീപിക്കും ന്യൂഡല്ഹി: ഡല്ഹി സിവില് ഡിഫന്സ് വളന്റിയറായ 21 കാരി ക്രൂരമായി കൊല്ലപ്പെട്ട സംഭവത്തില് സുപ്രീംകോടതിയെ സമീപിക്കാെനാരുങ്ങി കുടുംബം. കൊലപാതകത്തില് വിശദമായ അന്വേഷണം വേണമെന്നും കേസ് സി.ബി.ഐ ഏറ്റെടുക്കണമെന്നും ബന്ധുക്കള് ആവശ്യപ്പെട്ടു. കൂട്ടബലാത്സംഗത്തിനിരയായതായും യഥാര്ഥ പ്രതികളെ രക്ഷിക്കാനാണ് പൊലീസും ഉന്നതരും ശ്രമിക്കുന്നതെന്നും ഇവര് ആരോപിച്ചു. കേസില് നിയമസഹായം നല്കുമെന്ന് പ്രമുഖ അഭിഭാഷകന് മഹ്മൂദ് പ്രാച്ച അറിയിച്ചു. ഇദ്ദേഹം പെണ്കുട്ടിയുടെ വീട് സന്ദര്ശിച്ചു.ഹരിയാന അതിര്ത്തിയിലെ സൂരജ്കുണ്ഡില് ആഗസ്റ്റ് 27നാണ് യുവതിയുടെ മൃതദേഹം കണ്ടെത്തിയത്. മാറിടം മുറിച്ചുമാറ്റുകയും സ്വകാര്യ ഭാഗങ്ങളില് മാരകായുധങ്ങള് ഉപയോഗിച്ച് കുത്തിപ്പരിക്കേല്പിക്കുകയും ചെയ്തിട്ടുണ്ട്. അമ്ബതോളം മുറിവുകള് ശരീരത്തിലുണ്ട്. കൊലപാതകത്തിന് പിന്നില് ഒന്നില് കൂടുതല് പേരുണ്ടെന്നാണ് യുവതിയുടെ പിതാവിന്റെ ആരോപണം. യുവതിയെ കാണാതായ ഉടന് ഡല്ഹി സംഘംവിഹാറിലെ പൊലീസ് സ്റ്റേഷനില് ബന്ധുക്കള് പരാതി നല്കിയിരുന്നു. എന്നാല്, പരാതി ലഭിച്ച ഉടനെ അന്വഷിക്കാന് പൊലീസ് തയാറായില്ലെന്നും ഇവര് ആരോപിക്കുന്നു.അതേസമയം, യുവതിയുടെ ഭര്ത്താവെന്ന് അവകാശപ്പെടുന്ന നിസാമുദ്ദീനെ പൊലീസ് അറസ്റ്റ് ചെയ്തിരുന്നു. വിവാഹിതയായ വിവരം യുവതി ബന്ധുക്കളില് നിന്ന് മറച്ചുെവച്ചുരുന്നുവെന്നും നിസ്സാമുദ്ദീന്റെ സംശയം കാരണമാണ് ക്രൂരമായ കൊലപാതകം നടന്നതെന്നും പൊലീസ് ആവര്ത്തിക്കുന്നു. യുവതി കൂട്ട ബലാത്സംഗത്തിനിരയായതിന് പോസ്റ്റ്മോര്ട്ടം റിപ്പോര്ട്ടില് തെളിവുകളില്ല. ശക്തമായ അടിയിലുണ്ടായ ക്ഷതമാണ് മരണകാരണമായി റിപ്പോര്ട്ടില് പറയുന്നത്. ഈ സാഹചര്യത്തില് വീണ്ടും പോസ്റ്റ്മോര്ട്ടം ചെയ്യണമെന്നാണ് ബന്ധുക്കളുടെ ആവശ്യം.പൊലീസ് പറയുന്നത് ഇങ്ങനെ: ആഗസ്റ്റ് 26ന് കാളിന്ദികുഞ്ച് പൊലീസ് സ്റ്റേഷനില് വന്ന നിസാമുദ്ദീന് എന്നയാള് കൊലക്കുറ്റം ഏറ്റുപറഞ്ഞു. മൃതദേഹം ഹരിയാനയിലെ ഫരീദാബാദില് ഉപേക്ഷിച്ചുവെന്നും ഇയാള് പൊലീസിനെ അറിയിച്ചു. ഡല്ഹി പൊലീസ് ഈ വിവരം ഹരിയാന പൊലീസിന് കൈമാറി. 27ാം തീയതി ഫരീദാബാദിലെ സൂരജ്കുണ്ഡില് നിന്ന് മൃതദേഹം കണ്ടെത്തി. യുവതിയും താനും രഹസ്യമായി രജിസ്റ്റര് വിവാഹം ചെയ്തവരാണെന്നും സംശയത്തിന്റെ പേരിലാണ് ഭാര്യയെ കൊന്നതെന്നും നിസാമുദ്ദീന് സമ്മതിച്ചു.